A4-0245/98

Πρόταση οδηγίας του Συμβουλίου που αφορά την εκτίμηση των επιπτώσεων ορισμένων σχεδίων και προγραμμάτων στο περιβάλλον (COM(96)0511 - C4-0191/97 - 96/0304(SYN))

Η πρόταση εγκρίνεται με τις ακόλουθες τροποποιήσεις:

(Τροπολογία 1)

Πρώτη αιτιολογική σκέψη

>Αρχικό κείμενο>

ότι το άρθρο 130Ρ της Συνθήκης προβλέπει ότι η πολιτική της Κοινότητας στον τομέα του περιβάλλοντος συμβάλλει στη διατήρηση, την προστασία και τη βελτίωση της ποιότητας του περιβάλλοντος, την προστασία της υγείας του ανθρώπου και τη συνετή και ορθολογική χρησιμοποίηση των φυσικών πόρων και πρέπει να βασίζεται στην αρχή της προφύλαξης, και ότι αυτό απαιτεί, μεταξύ άλλων, την κατάλληλη ενσωμάτωση των περιβαλλοντικών προβληματισμών στα σχέδια και προγράμματα που εγκρίνονται στα κράτη μέλη ως μέρος της διαδικασίας λήψης αποφάσεων σε θέματα χωροταξίας με σκοπό να διαμορφωθεί ένα πλαίσιο για τις μετέπειτα άδειες σχετικά με την εκτέλεση έργων (ιδίως τις άδειες επί των οποίων εφαρμόζεται η οδηγία 85/337/ΕΟΚ του Συμβουλίου της 27ης Ιουνίου 1985), σχετικά με την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον,

>Κείμενο μετά την ψηφοφορία στο ΕΚ>

ότι το άρθρο 130Ρ της Συνθήκης προβλέπει ότι η πολιτική της Κοινότητας στον τομέα του περιβάλλοντος συμβάλλει στη διατήρηση, την προστασία και τη βελτίωση της ποιότητας του περιβάλλοντος, την προστασία της υγείας του ανθρώπου και τη συνετή και ορθολογική χρησιμοποίηση των φυσικών πόρων και πρέπει να βασίζεται στην αρχή της προφύλαξης, και ότι αυτό απαιτεί, μεταξύ άλλων, την κατάλληλη ενσωμάτωση των περιβαλλοντικών προβληματισμών στα σχέδια και προγράμματα που εγκρίνονται στα κράτη μέλη

ως μέρος των διαδικασιών τοπικού ή περιφερειακού σχεδιασμού που επηρεάζουν τη χρησιμοποίηση της υπαίθρου (ιδίως τις άδειες επί των οποίων εφαρμόζεται η οδηγία 85/337/ΕΟΚ του Συμβουλίου της 27ης Ιουνίου 1985), σχετικά με την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον,

(Τροπολογία 2)

Αιτιολογική σκέψη 1α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι η αειφόρος ανάπτυξη που αποτελεί σημαντικό στόχο της ΕΕ εξαρτάται από τη σωστή διαχείριση των φυσικών πόρων και από τη διατήρηση της ισορροπίας των διαφορετικών οικοσυστημάτων, έτσι ώστε οι ανάγκες της σημερινής γενεάς να αντιμετωπίζονται χωρίς να επηρεάζεται η δυνατότητα της αντιμετώπισης των αναγκών από τις μελλοντικές γενεές,

(Τροπολογία 3)

Δεύτερη αιτιολογική σκέψη

>Αρχικό κείμενο>

ότι η παρούσα οδηγία αποσκοπεί στην υψηλού επιπέδου προστασία του περιβάλλοντος επιτυγχάνοντας τους στόχους του άρθρου 130Ρ, παράγραφος 1 και είναι διαδικαστικού χαρακτήρα, καθορίζοντας διαδικασία εκτίμησης περιβαλλοντικών επιπτώσεων που ακολουθείται από την αρμόδια αρχή πριν τη λήψη τελικής απόφασης για σχέδια και προγράμματα που ενδέχεται να έχουν περιβαλλοντικές επιπτώσεις,

>Κείμενο μετά την ψηφοφορία στο ΕΚ>

ότι η παρούσα οδηγία αποσκοπεί στην υψηλού επιπέδου προστασία του περιβάλλοντος επιτυγχάνοντας τους στόχους του άρθρου 130Ρ, παράγραφος 1 και είναι διαδικαστικού χαρακτήρα, καθορίζοντας

ελάχιστη διαδικασία εκτίμησης περιβαλλοντικών επιπτώσεων που ακολουθείται από την αρμόδια αρχή πριν τη λήψη τελικής απόφασης για σχέδια και προγράμματα που ενδέχεται να έχουν περιβαλλοντικές επιπτώσεις,

(Τροπολογία 4)

Αιτιολογική σκέψη 3α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι η έγκριση των διαδικασιών εκτίμησης των περιβαλλοντικών επιπτώσεων σε επίπεδο πολιτικής, σχεδίων και προγραμμάτων θα επωφελήσει την επιχειρηματική κοινότητα, δεδομένου ότι θα παράσχει συνεπέστερο πλαίσιο λειτουργίας και θα συμβάλει σε οικονομικά αποτελεσματικότερες ή ευνοϊκότερες από πλευράς κόστους λύσεις, μέσω της ενσωμάτωσης μιας ευρύτερης σειράς παραγόντων στη διαδικασία λήψης αποφάσεων,

(Τροπολογία 5)

Πέμπτη αιτιολογική σκέψη

>Αρχικό κείμενο>

ότι τα διάφορα συστήματα εκτίμησης περιβαλλοντικών επιπτώσεων που λειτουργούν στα κράτη μέλη είναι ελλιπή, διότι δεν καλύπτουν όλα τα κύρια σχέδια και προγράμματα τα οποία καθορίζουν το πλαίσιο για επακόλουθες άδειες και διότι δεν περιέχουν πάντοτε τις ελάχιστες διαδικαστικές απαιτήσεις που είναι αναγκαίες προκειμένου να εξασφαλίζεται υψηλό επίπεδο προστασίας του περιβάλλοντος,

>Κείμενο μετά την ψηφοφορία στο ΕΚ>

ότι τα διάφορα συστήματα εκτίμησης περιβαλλοντικών επιπτώσεων που λειτουργούν στα κράτη μέλη είναι ελλιπή, διότι δεν καλύπτουν όλα τα κύρια σχέδια και προγράμματα τα οποία καθορίζουν το πλαίσιο για επακόλουθες

εκμεταλλεύσεις της υπαίθρου και άδειες και διότι δεν περιέχουν πάντοτε τις ελάχιστες διαδικαστικές απαιτήσεις που είναι αναγκαίες προκειμένου να εξασφαλίζεται υψηλό επίπεδο προστασίας του περιβάλλοντος,

(Τροπολογία 6)

Έκτη αιτιολογική σκέψη

>Αρχικό κείμενο>

ότι, ιδίως, τα συστήματα εκτίμησης περιβαλλοντικών επιπτώσεων από σχέδια και προγράμματα που λειτουργούν στην Κοινότητα δεν εξασφαλίζουν τη διεξαγωγή επαρκών διασυνοριακών διαβουλεύσεων σε περίπτωση που η εφαρμογή ενός σχεδίου ή προγράμματος, το οποίο εκπονείται σε ένα κράτος μέλος, ενδέχεται να έχει σημαντικές επιπτώσεις στο περιβάλλον άλλου κράτους μέλους,

>Κείμενο μετά την ψηφοφορία στο ΕΚ>

ότι, ιδίως, τα συστήματα εκτίμησης περιβαλλοντικών επιπτώσεων από σχέδια και προγράμματα που λειτουργούν στην Κοινότητα δεν εξασφαλίζουν τη διεξαγωγή επαρκών διασυνοριακών διαβουλεύσεων σε περίπτωση που η εφαρμογή ενός σχεδίου ή προγράμματος, το οποίο εκπονείται σε ένα κράτος μέλος, ενδέχεται να έχει σημαντικές επιπτώσεις στο περιβάλλον

άλλων κρατών,

(Τροπολογία 7)

Έβδομη αιτιολογική σκέψη

>Αρχικό κείμενο>

ότι απαιτείται, επομένως, να αναληφθεί δράση σε κοινοτικό επίπεδο προκειμένου να καθορισθεί ένα γενικό πλαίσιο εκτίμησης περιβαλλοντικών επιπτώσεων το οποίο θα αποκαταστήσει αυτές τις ελλείψεις και, ως εκ τούτου, θα συμβάλει στην επιδίωξη των περιβαλλοντικών στόχων που καθορίζονται στη Συνθήκη,

>Κείμενο μετά την ψηφοφορία στο ΕΚ>

ότι απαιτείται, επομένως, να αναληφθεί δράση σε κοινοτικό επίπεδο προκειμένου να καθορισθεί ένα

ελάχιστο πλαίσιο εκτίμησης περιβαλλοντικών επιπτώσεων το οποίο θα αποκαταστήσει αυτές τις ελλείψεις και, ως εκ τούτου, θα συμβάλει στην επιδίωξη των περιβαλλοντικών στόχων που καθορίζονται στη Συνθήκη,

(Τροπολογία 8)

Ένατη αιτιολογική σκέψη

>Αρχικό κείμενο>

ότι τα σχέδια και προγράμματα τα οποία πρέπει να υποβάλλονται σε εκτίμηση σύμφωνα με την παρούσα οδηγία είναι εκείνα τα σχέδια και προγράμματα που εγκρίνονται ως μέρος της διαδικασίας λήψης χωροταξικών αποφάσεων με σκοπό να διαμορφωθεί ένα πλαίσιο για τις μετέπειτα άδειες, συμπεριλαμβανομένων στρατηγικών σχεδίων και προγραμμάτων που εγκρίνονται στους τομείς της ενέργειας, των αποβλήτων, των υδάτων, της βιομηχανίας (συμπεριλαμβανομένης της εξόρυξης ορυκτών) και των τηλεπικοινωνιών, καθώς και της υποδομής μεταφορών,

>Κείμενο μετά την ψηφοφορία στο ΕΚ>

ότι τα σχέδια και προγράμματα τα οποία πρέπει να υποβάλλονται σε εκτίμηση σύμφωνα με την παρούσα οδηγία είναι εκείνα τα σχέδια και προγράμματα που εγκρίνονται ως μέρος

της εκμετάλλευσης της υπαίθρου και της διαδικασίας λήψης χωροταξικών αποφάσεων με σκοπό να διαμορφωθεί ένα πλαίσιο για τις μετέπειτα άδειες, συμπεριλαμβανομένων στρατηγικών σχεδίων και προγραμμάτων που εγκρίνονται στους τομείς της γεωργίας, της δασοκομίας, της αλιείας, της ενέργειας, των αποβλήτων, των υδάτων, της βιομηχανίας (συμπεριλαμβανομένης της εξόρυξης ορυκτών) και των τηλεπικοινωνιών, καθώς και της υποδομής μεταφορών,

(Τροπολογία 9)

Δωδέκατη αιτιολογική σκέψη

>Αρχικό κείμενο>

ότι, προκειμένου να εξασφαλιστεί η διαφάνεια της διαδικασίας λήψης αποφάσεων και να είναι αναλυτικές και αξιόπιστες οι πληροφορίες που παρέχονται για την εκτίμηση, είναι απαραίτητο να καθιερωθούν διαβουλεύσεις μεταξύ των αρχών ή/και των φορέων με αντίστοιχες περιβαλλοντικές αρμοδιότητες και του κοινού κατά τη διαδικασία εκτίμησης των περιβαλλοντικών επιπτώσεων σχεδίων και προγραμμάτων,

>Κείμενο μετά την ψηφοφορία στο ΕΚ>

ότι, προκειμένου να εξασφαλιστεί η διαφάνεια της διαδικασίας λήψης αποφάσεων και να είναι αναλυτικές και αξιόπιστες οι πληροφορίες που παρέχονται για την εκτίμηση, είναι απαραίτητο να καθιερωθούν διαβουλεύσεις μεταξύ των αρχών ή/και των φορέων με αντίστοιχες περιβαλλοντικές αρμοδιότητες και του κοινού κατά τη διαδικασία εκτίμησης των περιβαλλοντικών επιπτώσεων σχεδίων και προγραμμάτων,

αφού τους παραχωρηθεί αρκετός χρόνος για να προετοιμάσουν τη γνώμη τους,

(Τροπολογία 10)

Δέκατη τρίτη αιτιολογική σκέψη

>Αρχικό κείμενο>

ότι, σε περίπτωση που η εφαρμογή ενός σχεδίου ή προγράμματος, το οποίο εκπονείται σε ένα κράτος μέλος, ενδέχεται να έχει σημαντικές επιπτώσεις στο περιβάλλον άλλου κράτους μέλους, πρέπει να προβλέπεται ότι τα ενδιαφερόμενα κράτη μέλη προβαίνουν σε διαβουλεύσεις,

>Κείμενο μετά την ψηφοφορία στο ΕΚ>

ότι, σε περίπτωση που η εφαρμογή ενός σχεδίου ή προγράμματος, το οποίο εκπονείται σε ένα κράτος μέλος,

θα μπορούσε να έχει σημαντικές επιπτώσεις στο περιβάλλον άλλου κράτους, πρέπει να προβλέπεται ότι τα ενδιαφερόμενα κράτη προβαίνουν σε διαβουλεύσεις,

(Τροπολογία 11)

Δέκατη πέμπτη αιτιολογική σκέψη

>Αρχικό κείμενο>

ότι η εφαρμογή και η αποτελεσματικότητα της παρούσας οδηγίας πρέπει να επανεξετασθεί επτά έτη μετά την έναρξη της ισχύος της,

>Κείμενο μετά την ψηφοφορία στο ΕΚ>

ότι η εφαρμογή και η αποτελεσματικότητα της παρούσας οδηγίας πρέπει να επανεξετασθεί

πρώτη φορά πέντε έτη μετά την έναρξη της ισχύος της και στη συνέχεια ανά επταετία,

(Τροπολογία 12)

Αιτιολογική σκέψη 15α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι το μεγαλύτερο τμήμα των προγραμμάτων και των τομεακών σχεδίων έχουν εθνική εδαφική διάσταση η οποία υπερβαίνει τον τοπικό και περιφερειακό σχεδιασμό,

(Τροπολογία 13)

Αιτιολογική σκέψη 15β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

επισημαίνοντας τους αυξανόμενους κινδύνους και τις ζημίες που υφίσταται ο πληθυσμός και τα υλικά αγαθά λόγω της κακής χωροταξίας και ειδικότερα της έλλειψης φροντίδας κατά τον πολεοδομικό σχεδιασμό, ώστε να προλαμβάνονται οι κίνδυνοι από την οικοδόμηση περιοχών που ενδέχεται να πλημμυρίσουν γύρω από ποταμούς, χειμάρρους και άλλα υδάτινα ρεύματα,

(Τροπολογία 14)

Αιτιολογική σκέψη 15γ (νέα)

>Αρχικό κείμενο>

>Κείμενο μετά την ψηφοφορία στο ΕΚ>

εκτιμώντας τις τεράστιες καθυστερήσεις που σημειώνονται σε πολλά σχέδια σε διάφορα κράτη μέλη λόγω της βραδύτητας των αρμοδίων αρχών να συντάξουν τις Δηλώσεις Περιβαλλοντικών Επιπτώσεων με τις οποίες ολοκληρώνεται η διαδικασία της ΕΠΕ, και την ανάγκη να καθορισθούν εύλογες προθεσμίες για τη διατύπωση παρατηρήσεων και τις διοικητικές διαδικασίες σε θέματα ανάλυσης των ΕΠΕ και την ολοκλήρωση των ΔΠΕ,

(Τροπολογία 15)

Αιτιολογική σκέψη 15δ (νέα)

>Αρχικό κείμενο>

>Κείμενο μετά την ψηφοφορία στο ΕΚ>

εκτιμώντας ότι είναι ανάγκη να υπάρχουν όργανα και μέθοδοι ελέγχου, όπως προγράμματα παρακολούθησης και επίβλεψης, ώστε να διαπιστώνεται εάν έχουν ληφθεί τα προληπτικά μέτρα περιβαλλοντικής προστασίας, η καταλληλότητα και τα αποτελέσματά τους καθώς και η αποτελεσματικότητα των προβλεπόμενων διαρθρωτικών μέτρων των περιβαλλοντικών επιπτώσεων,

(Τροπολογία 16)

Άρθρο 1

>Αρχικό κείμενο>

Στόχο της παρούσας οδηγίας αποτελεί η υψηλού επιπέδου προστασία του περιβάλλοντος με διασφάλιση της πραγματοποίησης περιβαλλοντικών εκτιμήσεων για ορισμένα σχέδια και προγράμματα, και της λήψης υπόψη των αποτελεσμάτων της κατά την εκπόνηση και την έγκριση αναλόγων σχεδίων και προγραμμάτων.

>Κείμενο μετά την ψηφοφορία στο ΕΚ>

Στόχο της παρούσας οδηγίας αποτελεί η υψηλού επιπέδου προστασία του περιβάλλοντος

και η πρόοδος σε ό,τι αφορά την αειφόρο ανάπτυξη με διασφάλιση της πραγματοποίησης περιβαλλοντικών εκτιμήσεων για ορισμένα σχέδια και προγράμματα, και της λήψης υπόψη των αποτελεσμάτων της κατά την εκπόνηση και την έγκριση αναλόγων σχεδίων και προγραμμάτων.

(Τροπολογία 17)

Άρθρο 2

>Αρχικό κείμενο>

Κατά την έννοια της παρούσας οδηγίας:

>Κείμενο μετά την ψηφοφορία στο ΕΚ>

Κατά την έννοια της παρούσας οδηγίας:

>Αρχικό κείμενο>

α) οι όροι «σχέδιο» και «πρόγραμμα»:

>Κείμενο μετά την ψηφοφορία στο ΕΚ>

α) οι όροι «σχέδιο» και «πρόγραμμα»:

>Αρχικό κείμενο>

i) αναφέρονται αποκλειστικά και μόνο σε χωροταξικά σχέδια και προγράμματα,

>Κείμενο μετά την ψηφοφορία στο ΕΚ>

i) αναφέρονται μόνο σε σχέδια και προγράμματα

που αφορούν το χερσαίο και το θαλάσσιο περιβάλλον,

>Αρχικό κείμενο>

- που εκπονούνται και εγκρίνονται από αρμόδια αρχή ή που εκπονούνται από αρμόδια αρχή για να εγκριθούν με πράξη νομοθετικού περιεχομένου, και

>Κείμενο μετά την ψηφοφορία στο ΕΚ>

- που εκπονούνται και εγκρίνονται από αρμόδια αρχή ή που εκπονούνται από αρμόδια αρχή για να εγκριθούν με πράξη νομοθετικού περιεχομένου, και

>Αρχικό κείμενο>

- τα οποία είναι τμήμα της διαδικασίας λήψης χωροταξικών αποφάσεων, με στόχο τη διαμόρφωση πλαισίου για τη χορήγηση μετέπειτα αδειών, και

>Κείμενο μετά την ψηφοφορία στο ΕΚ>

- οι οποίοι καθορίζουν ένα γενικό ή τομεακό πλαίσιο για την επακόλουθη εκμετάλλευση της υπαίθρου, τη χρησιμοποίηση των πόρων ή την επίτευξη ανάπτυξης, οι οποίες επηρεάζουν άμεσα ή έμμεσα την μελλοντική εκτέλεση των σχεδίων κατά το πνεύμα της οδηγίας 85/337/ΕΟΚ, ή/και

>Αρχικό κείμενο>

- τα οποία περιέχουν διατάξεις όσον αφορά τη φύση, το μέγεθος, την τοποθεσία ή τους όρους λειτουργίας των έργων,

>Κείμενο μετά την ψηφοφορία στο ΕΚ>

- οι οποίοι περιέχουν διατάξεις όσον αφορά τη φύση, το μέγεθος, την τοποθεσία ή τους όρους λειτουργίας των έργων,

>Αρχικό κείμενο>

ii) περιλαμβάνουν τροποποιήσεις υφισταμένων σχεδίων και προγραμμάτων κατά την έννοια του σημείου i).

>Κείμενο μετά την ψηφοφορία στο ΕΚ>

ii) περιλαμβάνουν τροποποιήσεις υφισταμένων σχεδίων και προγραμμάτων κατά την έννοια του σημείου i).

>Αρχικό κείμενο>

Ο ορισμός αυτός καλύπτει χωροταξικά σχέδια και προγράμματα σε τομείς όπως οι μεταφορές (συμπεριλαμβανομένων των διαδρόμων μεταφορών, των λιμενικών εγκαταστάσεων και των αερολιμένων), η ενέργεια, η διαχείριση αποβλήτων, η διαχείριση των υδάτινων πόρων, η βιομηχανία (συμπεριλαμβανομένης της εξόρυξης ορυκτών πόρων), οι τηλεπικοινωνίες και ο τουρισμός[semigr ]

>Κείμενο μετά την ψηφοφορία στο ΕΚ>

iiα) Ο ορισμός αυτός καλύπτει σχέδια και προγράμματα σε τομείς όπως η γεωργία, η δασοκομία, η αλιεία, οι μεταφορές (συμπεριλαμβανομένων των διαδρόμων μεταφορών, των λιμενικών εγκαταστάσεων και των αερολιμένων), η ενέργεια, η διαχείριση αποβλήτων, η διαχείριση των υδάτινων πόρων, η βιομηχανία (συμπεριλαμβανομένης της χερσαίας και θαλάσσιας εξόρυξης ορυκτών πόρων), οι τηλεπικοινωνίες ο τουρισμός και η αναψυχή[semigr ]

>Αρχικό κείμενο>

β) νοείται ως «αρμόδια αρχή» η αρχή που ορίζουν τα κράτη μέλη για την εκπλήρωση των καθηκόντων που απορρέουν από την παρούσα οδηγία[semigr ]

>Κείμενο μετά την ψηφοφορία στο ΕΚ>

β) νοείται ως «αρμόδια αρχή» η αρχή που ορίζουν τα κράτη μέλη για την εκπλήρωση των καθηκόντων που απορρέουν από την παρούσα οδηγία[semigr ]

>Αρχικό κείμενο>

γ) νοείται ως «άδεια» η απόφαση της αρμόδιας αρχής που δίνει στον κύριο του έργου το δικαίωμα να πραγματοποιήσει το έργο[semigr ]

>Κείμενο μετά την ψηφοφορία στο ΕΚ>

γ) νοείται ως «άδεια» η απόφαση της αρμόδιας αρχής που δίνει στον κύριο του έργου το δικαίωμα να πραγματοποιήσει το έργο[semigr ]

>Αρχικό κείμενο>

δ) νοείται ως «έργο»:

>Κείμενο μετά την ψηφοφορία στο ΕΚ>

δ) νοείται ως «έργο»:

>Αρχικό κείμενο>

- η υλοποίηση κατασκευαστικών εργασιών ή άλλων εγκαταστάσεων ή σχεδίων έργων,

>Κείμενο μετά την ψηφοφορία στο ΕΚ>

- η υλοποίηση κατασκευαστικών εργασιών ή άλλων εγκαταστάσεων ή σχεδίων έργων,

>Αρχικό κείμενο>

- άλλες επεμβάσεις στο φυσικό περιβάλλον ή το τοπίο, στις οποίες περιλαμβάνονται και οι επεμβάσεις που αφορούν την εκμετάλλευση των πόρων του εδάφους[semigr ]

>Κείμενο μετά την ψηφοφορία στο ΕΚ>

- άλλες επεμβάσεις στο φυσικό περιβάλλον ή το τοπίο, στις οποίες περιλαμβάνονται και οι επεμβάσεις που αφορούν την εκμετάλλευση των πόρων του εδάφους

και των υδάτων[semigr ]

>Αρχικό κείμενο>

ε) νοείται ως «εκτίμηση περιβαλλοντικών επιπτώσεων» η εκπόνηση περιβαλλοντικής μελέτης, η διεξαγωγή διαβουλεύσεων και η συνεκτίμηση της περιβαλλοντικής μελέτης και των αποτελεσμάτων των διαβουλεύσεων σύμφωνα με τα άρθρα 5 έως 8.

>Κείμενο μετά την ψηφοφορία στο ΕΚ>

ε) νοείται ως «εκτίμηση περιβαλλοντικών επιπτώσεων»

η εξέταση των περιβαλλοντικών συνεπειών των σχεδίων και προγραμμάτων, η εκπόνηση περιβαλλοντικής μελέτης, η διεξαγωγή διαβουλεύσεων και η συνεκτίμηση της περιβαλλοντικής μελέτης και των αποτελεσμάτων των διαβουλεύσεων σύμφωνα με τα άρθρα 5 έως 8[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

εα) νοείται ως «περιβαλλοντική μελέτη» η μελέτη που περιλαμβάνει τις πληροφορίες που απαιτούνται βάσει του άρθρου 5 και του παραρτήματος της παρούσας οδηγίας.

(Τροπολογία 18)

Άρθρο 3α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 3α

>Αρχικό κείμενο>

>Κείμενο μετά την ψηφοφορία στο ΕΚ>

Η στρατηγική περιβαλλοντική αξιολόγηση θα πραγματοποιείται, σε κάθε περίπτωση, προκειμένου περί των εξής σχεδίων και προγραμμάτων:

>Αρχικό κείμενο>

>Κείμενο μετά την ψηφοφορία στο ΕΚ>

- ενεργειακά προγράμματα[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

- δασικά και γεωργικά προγράμματα που αφορούν καλλιέργειες για την παραγωγή ηλεκτρισμού και θέρμανσης μέσω ανανεώσιμων πηγών ενέργειας[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

- προγράμματα γεωργικής και κτηνοτροφικής ανάπτυξης[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

- υδρολογικά σχέδια[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

- σχέδια και προγράμματα διαχείρισης αστικών, βιομηχανικών και κτηνοτροφικών αποβλήτων[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

- προγράμματα ανάπτυξης υποδομών μεταφορών[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

- προγράμματα τουριστικής ανάπτυξης[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

- σχέδια και πολεοδομικές προδιαγραφές[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

- προγράμματα δικτύων μεταφορών: αγωγοί φυσικού αερίου, πετρελαιοειδών και ηλεκτρικές γραμμές υψηλής τάσεως.

(Τροπολογία 19)

Άρθρο 4, παράγραφοι 3 και 4

>Αρχικό κείμενο>

3. Για ήσσονος σημασίας τροποποιήσεις ήδη υφισταμένων σχεδίων και προγραμμάτων απαιτείται ανάλογη εκτίμηση περιβαλλοντικών επιπτώσεων αποκλειστικά και μόνο εφόσον τα κράτη μέλη θεωρούν ότι ανάλογες τροποποιήσεις ενδέχεται να έχουν σοβαρές αρνητικές επιπτώσεις στο περιβάλλον.

>Κείμενο μετά την ψηφοφορία στο ΕΚ>

3. Για ήσσονος σημασίας τροποποιήσεις ήδη υφισταμένων σχεδίων και προγραμμάτων απαιτείται ανάλογη εκτίμηση περιβαλλοντικών επιπτώσεων αποκλειστικά και μόνο εφόσον τα κράτη μέλη θεωρούν ότι ανάλογες τροποποιήσεις ενδέχεται να έχουν σοβαρές επιπτώσεις στο περιβάλλον.

>Αρχικό κείμενο>

4. Για σχέδια ή προγράμματα τα οποία καθορίζουν τις ειδικές χρήσεις σε μικρές ζώνες τοπικά απαιτείται τέτοια εκτίμηση περιβαλλοντικών επιπτώσεων μόνο εφόσον τα κράτη μέλη θεωρούν ότι τα ως άνω σχέδια ή προγράμματα ενδέχεται να έχουν σοβαρές αρνητικές επιπτώσεις στο περιβάλλον.

>Κείμενο μετά την ψηφοφορία στο ΕΚ>

4. Για σχέδια ή προγράμματα τα οποία καθορίζουν τις ειδικές χρήσεις σε μικρές ζώνες τοπικά απαιτείται τέτοια εκτίμηση περιβαλλοντικών επιπτώσεων μόνο εφόσον τα κράτη μέλη θεωρούν ότι τα ως άνω σχέδια ή προγράμματα ενδέχεται να έχουν σοβαρές επιπτώσεις στο περιβάλλον.

>Αρχικό κείμενο>

>Κείμενο μετά την ψηφοφορία στο ΕΚ>

4α. Οι αρμόδιες αρχές ζητούν τη γνώμη των περιβαλλοντικών φορέων όπως αναφέρεται στο άρθρο 6 για να καθορισθεί εάν ενδέχεται να υπάρξουν σοβαρές επιπτώσεις ή εάν απαιτείται διεξαγωγή εκτίμησης.

>Αρχικό κείμενο>

>Κείμενο μετά την ψηφοφορία στο ΕΚ>

4β. Οι αρμόδιες αρχές δημοσιεύουν μελέτη όπου αναφέρονται οι λόγοι για τους οποίους η πολιτική, το σχέδιο ή το πρόγραμμα εξαιρούνται, σύμφωνα με τις διατάξεις της παραγράφου 3, ή της παραγράφου 4, από την πλήρη εκτίμηση πριν την έγκρισή τους.

(Τροπολογία 20)

Άρθρο 4 (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 4α

Σε περίπτωση που για την κατασκευή ενός έργου ένα κράτος μέλος προβλέπει την κατάρτιση σχεδίου ή προγράμματος που θα συνοδεύεται από μελέτη περιβαλλοντικών επιπτώσεων σύμφωνα με την οδηγία 85/337/ΕΟΚ, τότε η παρούσα οδηγία δεν εφαρμόζεται.

(Τροπολογία 21)

Άρθρο 4β (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 4β

>Αρχικό κείμενο>

>Κείμενο μετά την ψηφοφορία στο ΕΚ>

1. Οι αρμόδιες αρχές για θέματα πολεοδομίας και χωροταξίας θα πρέπει να εκπονούν, προ της εγκρίσεως των πολεοδομικών και χωροταξικών τους σχεδίων, ειδική μελέτη για τον κίνδυνο πλημμύρας στην περιοχή όταν οι σχετικές παρεμβάσεις εντοπίζονται σε περιοχές πλησίον υδατίνων ρευμάτων.

>Αρχικό κείμενο>

>Κείμενο μετά την ψηφοφορία στο ΕΚ>

2. Τα πολεοδομικά σχέδια θα πρέπει να απαγορεύουν την κατασκευή κατοικιών, κάμπιγκ, υποστέγων και υποδομής σε ζώνες που ενδέχεται να πλημμυρίσουν, ενώ κατά την αξιολόγηση των εν λόγω προγραμμάτων θα αναλύεται - εν ανάγκη -ειδικώς και το ενδεχόμενο αυτό.

(Τροπολογία 22)

Άρθρο 5

>Αρχικό κείμενο>

1. Σε περίπτωση που απαιτείται εκτίμηση περιβαλλοντικών επιπτώσεων σύμφωνα με το άρθρο 4, η αρμόδια αρχή εκπονεί περιβαλλοντική μελέτη η οποία περιέχει τους τύπους πληροφοριών που αναφέρονται στο Παράρτημα.

>Κείμενο μετά την ψηφοφορία στο ΕΚ>

1. Σε περίπτωση που απαιτείται εκτίμηση περιβαλλοντικών επιπτώσεων σύμφωνα με το άρθρο 4, η αρμόδια αρχή

η μία προς τούτο υποδειχθείσα αδέσμευτη αρχή εκπονεί περιβαλλοντική μελέτη η οποία περιέχει τους τύπους πληροφοριών που αναφέρονται στο Παράρτημα.

>Αρχικό κείμενο>

>Κείμενο μετά την ψηφοφορία στο ΕΚ>

1α. Τα Υπουργεία Περιβάλλοντος ή οι αντίστοιχες αρχές θα είναι οι αρμόδιες αρχές για την εξασφάλιση της ορθής εφαρμογής των μέτρων περιβαλλοντικής προστασίας προκειμένου περί σχεδίων και προγραμμάτων η περιοχή των οποίων υπερβαίνει τα όρια μιας περιφέρειας.

>Αρχικό κείμενο>

2. Οι πληροφορίες που περιλαμβάνονται στην περιβαλλοντική μελέτη, η οποία εκπονείται σύμφωνα με την παράγραφο 1, είναι τόσο λεπτομερείς όσο μπορεί ευλόγως να απαιτείται προκειμένου να εκτιμηθούν οι σημαντικές άμεσες και έμμεσες επιπτώσεις από την εφαρμογή του σχεδίου ή του προγράμματος, στους ανθρώπους, την πανίδα, τη χλωρίδα, το έδαφος, τα ύδατα, τον αέρα, το κλίμα, το τοπίο, τα υλικά αγαθά και την πολιτιστική κληρονομιά λαμβανομένων υπόψη του επιπέδου λεπτομερειών στο σχέδιο ή το πρόγραμμα, του σταδίου της διαδικασίας λήψεως αποφάσεων στο οποίο βρίσκεται και του βαθμού στον οποίο ορισμένα θέματα ενδείκνυται να υποβάλλονται σε εκτίμηση σε διαφορετικά επίπεδα της εν λόγω διαδικασίας.

>Κείμενο μετά την ψηφοφορία στο ΕΚ>

2. Οι πληροφορίες που περιλαμβάνονται στην περιβαλλοντική μελέτη, η οποία εκπονείται σύμφωνα με την παράγραφο 1, είναι τόσο λεπτομερείς όσο μπορεί ευλόγως να απαιτείται προκειμένου να εκτιμηθούν οι σημαντικές άμεσες και έμμεσες επιπτώσεις από την εφαρμογή του σχεδίου ή του προγράμματος, στους ανθρώπους, την πανίδα, τη χλωρίδα, το έδαφος, τα ύδατα, τον αέρα, το κλίμα, το τοπίο, τα υλικά αγαθά και την πολιτιστική κληρονομιά

, λαμβάνοντας υπόψη τις δευτερεύουσες, συσσωρευτικές, συνεργειακές, βραχυπρόθεσμες, μεσοπρόθεσμες και μακροπρόθεσμες, μόνιμες και περιστασιακές, θετικές και αρνητικές συνέπειες της πολιτικής, του σχεδίου και του προγράμματος και των κυριότερων εναλλακτικών λύσεων, συμπεριλαμβανομένων των οιονδήποτε τροποποιήσεων ή μέτρων περιορισμού των επιπτώσεων, λαμβανομένων υπόψη του επιπέδου λεπτομερειών στο σχέδιο ή το πρόγραμμα, του σταδίου της διαδικασίας λήψεως αποφάσεων στο οποίο βρίσκεται και του βαθμού στον οποίο ορισμένα θέματα ενδείκνυται να υποβάλλονται σε εκτίμηση σε διαφορετικά επίπεδα της εν λόγω διαδικασίας.

>Αρχικό κείμενο>

3. Η αρμόδια αρχή προβαίνει σε διαβουλεύσεις με τις οικείες περιβαλλοντικές αρχές ή/και τους φορείς που αναφέρονται στο άρθρο 6, παράγραφος 3, όταν αποφασίζει σχετικά με την έκταση και το επίπεδο λεπτομερειών των πληροφοριών που πρέπει να περιλαμβάνονται στην περιβαλλοντική μελέτη.

>Κείμενο μετά την ψηφοφορία στο ΕΚ>

3. Πριν την έναρξη των εργασιών σε ό,τι αφορά το σχέδιο ή πρόγραμμα και τη διεξαγωγή εκτίμησης, η αρμόδια αρχή προβαίνει σε διαβουλεύσεις με τις οικείες περιβαλλοντικές αρχές ή/και τους φορείς που αναφέρονται στο άρθρο 6, παράγραφος 3, καθώς και με το κοινό όπως ορίζεται στο άρθρο 6, παράγραφος 4, όταν αποφασίζει σχετικά με την έκταση τις εναλλακτικές λύσεις και το επίπεδο λεπτομερειών των πληροφοριών που πρέπει να περιλαμβάνονται στην περιβαλλοντική μελέτη.

>Αρχικό κείμενο>

>Κείμενο μετά την ψηφοφορία στο ΕΚ>

3α. Τα κράτη μέλη μπορούν να προβούν στη σύσταση μιας ανεξάρτητης επιτροπής ελέγχου η οποία θα έχει ως αποστολή να εξετάζει εάν η περιβαλλοντική μελέτη συμφωνεί με τους τύπους πληροφοριών που αναφέρονται στο παράρτημα.

>Αρχικό κείμενο>

4. Η περιβαλλοντική μελέτη περιλαμβάνει μη τεχνική περίληψη των πληροφοριών που παρέχονται στη μελέτη.

>Κείμενο μετά την ψηφοφορία στο ΕΚ>

4. Η περιβαλλοντική μελέτη περιλαμβάνει μη τεχνική περίληψη των πληροφοριών που παρέχονται στη μελέτη

, και η περίληψη αυτή διατίθεται δωρεάν στο κοινό.

>Αρχικό κείμενο>

>Κείμενο μετά την ψηφοφορία στο ΕΚ>

4α. Τα κράτη μέλη αναφέρουν τον τρόπο με τον οποίο παρέχουν ανεξάρτητη πιστοποίηση της καταλληλότητας των στρατηγικών εκτιμήσεων των επιπτώσεων στο περιβάλλον.

(Τροπολογία 27)

Άρθρο 6

>Αρχικό κείμενο>

1. Αντίγραφο του καταρκτικού σχεδίου ή προγράμματος και της περιβαλλοντικής μελέτης που εκπονείται σύμφωνα με το άρθρο 5 διατίθενται στις οικείες περιβαλλοντικές αρχές ή και τους φορείς και το ενδιαφερόμενο κοινό.

>Κείμενο μετά την ψηφοφορία στο ΕΚ>

1. Αντίγραφο του καταρκτικού σχεδίου ή προγράμματος και της περιβαλλοντικής μελέτης που εκπονείται σύμφωνα με το άρθρο 5 διατίθενται στις οικείες περιβαλλοντικές αρχές ή και τους φορείς,

αλλά και τους εκτελεστές του σχεδίου που ενδεχομένως ενδιαφέρονται από αυτό καθώς και το ενδιαφερόμενο κοινό.

>Αρχικό κείμενο>

2. Στις οικείες περιβαλλοντικές αρχές ή και τους φορείς και στο ενδιαφερόμενο κοινό δίδεται η ευκαιρία να εκφράσουν τη γνώμη τους επί του καταρκτικού σχεδίου ή του προγράμματος και της περιβαλλοντικής μελέτης που το συνοδεύει πριν το σχέδιο ή το πρόγραμμα εγκριθεί ή παραπεμφθεί σε νομοθετική διαδικασία.

>Κείμενο μετά την ψηφοφορία στο ΕΚ>

2. Στις οικείες περιβαλλοντικές αρχές ή και τους φορείς,

αλλά και τους αρμόδιους για το σχέδιο καθώς και στο ενδιαφερόμενο κοινό δίδεται η ευκαιρία και ο κατάλληλος χρόνος να εκφράσουν τη γνώμη τους επί του καταρκτικού σχεδίου ή του προγράμματος και της περιβαλλοντικής μελέτης που το συνοδεύει πριν το σχέδιο ή το πρόγραμμα εγκριθεί ή παραπεμφθεί σε νομοθετική διαδικασία.

>Αρχικό κείμενο>

3. Τα κράτη μέλη ορίζουν τις αρχές ή/και τους φορείς με τους οποίους πραγματοποιούνται διαβουλεύσεις και οι οποίοι, λόγω των ειδικών περιβαλλοντικών αρμοδιοτήτων τους, ενδέχεται να ενδιαφέρονται για τις περιβαλλοντικές επιπτώσεις της εφαρμογής των ως άνω σχεδίων και προγραμμάτων.

>Κείμενο μετά την ψηφοφορία στο ΕΚ>

3. Τα κράτη μέλη ορίζουν τις αρχές ή/και τους φορείς με τους οποίους πραγματοποιούνται διαβουλεύσεις και οι οποίοι, λόγω των ειδικών περιβαλλοντικών

ενδιαφερόντων τους, ενδέχεται να ενδιαφέρονται για τις περιβαλλοντικές επιπτώσεις της εφαρμογής των ως άνω σχεδίων και προγραμμάτων.

>Αρχικό κείμενο>

4. Τα κράτη μέλη ορίζουν το κοινό με το οποίο πραγματοποιούνται διαβουλεύσεις λαμβάνοντας υπόψη το στάδιο της διαδικασίας λήψης αποφάσεων στο οποίο βρίσκεται το αντίστοιχο σχέδιο ή πρόγραμμα.

>Κείμενο μετά την ψηφοφορία στο ΕΚ>

4. Τα κράτη μέλη ορίζουν το κοινό

το οποίο θίγεται εμμέσως ή αμέσως από το σχέδιο ή πρόγραμμα, ώστε να ζητείται η γνώμη του σε ό,τι αφορά το προκαταρκτικό σχέδιο ή πρόγραμμα αλλά και την περιβαλλοντική μελέτη.

>Αρχικό κείμενο>

5. Τα κράτη μέλη ρυθμίζουν τις λεπτομέρειες για την ενημέρωση και τις διαβουλεύσεις με τις ενδιαφερόμενες περιβαλλοντικές αρχές ή/και τους φορείς, καθώς και το ενδιαφερόμενο κοινό.

>Κείμενο μετά την ψηφοφορία στο ΕΚ>

5. Τα κράτη μέλη ρυθμίζουν τις λεπτομέρειες για την ενημέρωση και τις διαβουλεύσεις με τις ενδιαφερόμενες περιβαλλοντικές αρχές ή/και τους φορείς,

αλλά και τους εκτελεστές του σχεδίου που ενδεχομένως ενδιαφέρονται γι' αυτό καθώς και το ενδιαφερόμενο κοινό.

(Τροπολογία 28)

Άρθρο 7, παράγραφος 1

>Αρχικό κείμενο>

1. Σε περίπτωση που ένα κράτος μέλος κρίνει ότι η εφαρμογή ενός εκπονούμενου σχεδίου ή προγράμματος, το οποίο αφορά την επικράτειά του, ενδέχεται να έχει σημαντικές επιπτώσεις στο περιβάλλον σε άλλο κράτος μέλος ή σε περίπτωση που το ζητήσει ένα κράτος μέλος, το οποίο ενδέχεται να υποστεί σημαντικές επιπτώσεις, το κράτος μέλος στην επικράτεια του οποίου εκπονείται το σχέδιο ή το πρόγραμμα, πριν εγκριθεί ή παραπεμφθεί σε νομοθετική διαδικασία από την αρμόδια αρχή για το σχέδιο ή το πρόγραμμα, διαβιβάζει στο άλλο κράτος μέλος αντίγραφο του προκαταρκτικού σχεδίου ή του προγράμματος και της σχετικής περιβαλλοντικής μελέτης.

>Κείμενο μετά την ψηφοφορία στο ΕΚ>

1. Σε περίπτωση που ένα κράτος μέλος κρίνει ότι η εφαρμογή ενός εκπονούμενου σχεδίου ή προγράμματος, το οποίο αφορά την επικράτειά του, ενδέχεται να έχει σημαντικές επιπτώσεις στο περιβάλλον σε άλλο κράτος μέλος ή σε περίπτωση που το ζητήσει ένα κράτος μέλος, το οποίο ενδέχεται να υποστεί σημαντικές επιπτώσεις, το κράτος μέλος στην επικράτεια του οποίου εκπονείται το σχέδιο ή το πρόγραμμα, πριν εγκριθεί ή παραπεμφθεί σε νομοθετική διαδικασία από την αρμόδια αρχή για το σχέδιο ή το πρόγραμμα, διαβιβάζει,

ταυτόχρονα με τη δημοσίευση προς τους πολίτες του, στο άλλο κράτος μέλος αντίγραφο του προκαταρκτικού σχεδίου ή του προγράμματος και της σχετικής περιβαλλοντικής μελέτης. Σύμφωνα με τη σύμβαση για την εκτίμηση των διασυνοριακών επιπτώσεων στο περιβάλλον (Σύμβαση Espoo), οι ίδιες διατάξεις ισχύουν και για τις τρίτες χώρες.

(Τροπολογία 29)

Άρθρο 10, παράγραφος 1

>Αρχικό κείμενο>

1. Εκτίμηση περιβαλλοντικών επιπτώσεων, η οποία διεξάγεται βάσει της παρούσας οδηγίας, δεν επηρεάζει οποιεσδήποτε απαιτήσεις της οδηγίας 85/337/ΕΟΚ ούτε οποιεσδήποτε άλλες απαιτήσεις του κοινοτικού δικαίου.

>Κείμενο μετά την ψηφοφορία στο ΕΚ>

1. Εκτίμηση περιβαλλοντικών επιπτώσεων, η οποία διεξάγεται βάσει της παρούσας οδηγίας, δεν επηρεάζει οποιεσδήποτε απαιτήσεις των

οδηγιών 85/337/ΕΟΚ και 97/11/ΕK ούτε οποιεσδήποτε άλλες απαιτήσεις του κοινοτικού δικαίου.

(Τροπολογία 30)

Άρθρο 10α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 10α

Τα κράτη μέλη είναι υπεύθυνα για τον έλεγχο της εκτέλεσης των μέτρων περιβαλλοντικής προστασίας των σχεδίων και των προγραμμάτων που αφορά η παρούσα οδηγία και θα καθορίζουν τα κατάλληλα συστήματα ελέγχου για την αξιολόγηση της αποτελεσματικότητας των διαρθρωτικών μέτρων των περιβαλλοντικών επιπτώσεων.

(Τροπολογία 31)

Άρθρο 11, παράγραφος 2

>Αρχικό κείμενο>

2. Μετά την πάροδο μιας επταετίας από την έναρξη ισχύος της παρούσας οδηγίας, η Επιτροπή αποστέλλει έκθεση στο Ευρωπαϊκό Κοινοβούλιο και το Συμβούλιο σχετικά με την εφαρμογή και την αποτελεσματικότητα της οδηγίας.

>Κείμενο μετά την ψηφοφορία στο ΕΚ>

2. Μετά την πάροδο μιας

πενταετίας από την έναρξη ισχύος της παρούσας οδηγίας, η Επιτροπή αποστέλλει πρώτη έκθεση στο Ευρωπαϊκό Κοινοβούλιο και το Συμβούλιο σχετικά με την εφαρμογή και την αποτελεσματικότητα της οδηγίας. Κατόπιν τούτου, νέα έκθεση αξιολόγησης θα αποστέλλεται ανά επταετία.

(Τροπολογία 32)

Άρθρο 12, παράγραφος 1

>Αρχικό κείμενο>

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 31 Δεκεμβρίου 1999. Τα κράτη μέλη ενημερώνουν αμέσως την Επιτροπή για τα μέτρα που έλαβαν.

>Κείμενο μετά την ψηφοφορία στο ΕΚ>

1. Τα κράτη μέλη θέτουν σε ισχύ τα αναγκαία νομοθετικά, κανονιστικά και διοικητικά

μέτρα για να συμμορφωθούν με την παρούσα οδηγία το αργότερο δύο έτη μετά τη θέση σε εφαρμογή της. Τα κράτη μέλη γνωστοποιούν στην Επιτροπή, το αργότερο στις 31 Δεκεμβρίου 1999, ένα ενδεικτικό κατάλογο των τύπων των σχεδίων και των προγραμμάτων που θα υποβάλλουν σε περιβαλλοντική εκτίμηση σύμφωνα με την παρούσα οδηγία.

>Αρχικό κείμενο>

Όταν τα κράτη μέλη θεσπίζουν τις εν λόγω διατάξεις, οι διατάξεις αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

>Κείμενο μετά την ψηφοφορία στο ΕΚ>

Η Επιτροπή θα δημοσιεύσει, το αργότερο την 31η Δεκεμβρίου 1999, ενδεικτικό κατάλογο των τομεακών ή περιφερειακών χωροταξικών διαδικασιών που έχουν συνέπειες για την αξιοποίηση της γης, τις οποίες θα υποβάλλουν σε περιβαλλοντική μελέτη σύμφωνα με την παρούσα οδηγία.

(Τροπολογία 33)

Παράρτημα

>Αρχικό κείμενο>

Πληροφορίες σχετικά με τα ακόλουθα θέματα:

>Κείμενο μετά την ψηφοφορία στο ΕΚ>

Πληροφορίες σχετικά με τα ακόλουθα θέματα:

>Αρχικό κείμενο>

(α) τα περιεχόμενα του σχεδίου ή προγράμματος και τους κυριότερους στόχους του[semigr ]

>Κείμενο μετά την ψηφοφορία στο ΕΚ>

(α) τα περιεχόμενα του σχεδίου ή προγράμματος και τους κυριότερους στόχους του[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

- πώς ελήφθησαν υπόψη οι συνέπειες στο περιβάλλον κατά τη διατύπωση των στόχων και των περιεχομένων[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

- η μηδενική επιλογή, δηλαδή τι θα προκύψει εάν το σχέδιο ή το πρόγραμμα δεν θεσπιστούν[semigr ]

>Αρχικό κείμενο>

(β) τα περιβαλλοντικά χαρακτηριστικά οποιασδήποτε περιοχής ενδέχεται να επηρεασθούν σημαντικά από το σχέδιο ή το πρόγραμμα[semigr ]

>Κείμενο μετά την ψηφοφορία στο ΕΚ>

(β) τα περιβαλλοντικά χαρακτηριστικά οποιασδήποτε περιοχής ενδέχεται να επηρεασθούν σημαντικά από το σχέδιο ή το πρόγραμμα[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

- όλα τα υφιστάμενα περιβαλλοντικά προβλήματα που συνδέονται με το σχέδιο ή πρόγραμμα[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

βα) τις κρατήσεις γαιών που πραγματοποιούνται ή προβλέπονται για εγκαταστάσεις μεταφοράς και διανομής ηλεκτρικής ενέργειας αγωγούς αερίου και πετρελαιαγωγούς[semigr ]

>Αρχικό κείμενο>

(γ) οποιαδήποτε υπάρχοντα περιβαλλοντικά προβλήματα, τα οποία είναι σχετικά με το σχέδιο ή το πρόγραμμα, συμπεριλαμβανομένων ιδιαίτερα εκείνων που σχετίζονται με οποιεσδήποτε ζώνες ιδιαίτερης περιβαλλοντικής σημασίας, όπως ζώνες που καθορίζονται σύμφωνα με τις οδηγίες 79/409/ΕΟΚ και 92/43/ΕΟΚ[semigr ]

>Κείμενο μετά την ψηφοφορία στο ΕΚ>

(γ) την ύπαρξη ζωνών ιδιαίτερης περιβαλλοντικής σημασίας, όπως ζώνες που καθορίζονται σύμφωνα με τις διατάξεις των οδηγιών 79/409/ΕΟΚ και 92/43/ΕΟΚ, ή περιοχές που θεωρούνται αντίστοιχα κατάλληλες, και οι ενδεχόμενες συνέπειες της εκτέλεσης του σχεδίου ή προγράμματος για τις συγκεκριμένες περιοχές σύμφωνα με το σημείο (ε) που ακολουθεί[semigr ]

>Αρχικό κείμενο>

(δ) τους στόχους περιβαλλοντικής προστασίας, που έχουν καθορισθεί σε διεθνές ή κοινοτικό επίπεδο και επίπεδο κρατών μελών, (συμπεριλαμβανομένων στόχων που έχουν καθορισθεί σε άλλα σχέδια και προγράμματα στην ίδια ιεράρχηση), οι οποίοι είναι σχετικοί με το σχέδιο ή το πρόγραμμα και τον τρόπο με τον οποίο έχουν ληφθεί υπόψη κατά την εκπόνησή του οι εν λόγω στόχοι και οποιεσδήποτε άλλες περιβαλλοντικές διαστάσεις[semigr ]

>Κείμενο μετά την ψηφοφορία στο ΕΚ>

(δ) τους στόχους περιβαλλοντικής προστασίας, που έχουν καθορισθεί σε διεθνές ή κοινοτικό επίπεδο και επίπεδο κρατών μελών, (συμπεριλαμβανομένων στόχων που έχουν καθορισθεί σε άλλα σχέδια και προγράμματα στην ίδια ιεράρχηση), οι οποίοι είναι σχετικοί με το σχέδιο ή το πρόγραμμα και τον τρόπο με τον οποίο έχουν ληφθεί υπόψη κατά την εκπόνησή του οι εν λόγω στόχοι και οποιεσδήποτε άλλες περιβαλλοντικές διαστάσεις[semigr ]

>Αρχικό κείμενο>

(ε) τις ενδεχόμενες σημαντικές περιβαλλοντικές επιπτώσεις από την εφαρμογή του σχεδίου ή προγράμματος[semigr ]

>Κείμενο μετά την ψηφοφορία στο ΕΚ>

(ε) τις ενδεχόμενες σημαντικές περιβαλλοντικές επιπτώσεις από την εφαρμογή του σχεδίου ή προγράμματος

, λαμβάνοντας υπόψη τις δευτερεύουσες, συσσωρευτικές, συνεργειακές, βραχυπρόθεσμες, μεσοπρόθεσμες και μακροπρόθεσμες, μόνιμες και περιστασιακές, θετικές και αρνητικές συνέπειες του σχεδίου και του προγράμματος και των εναλλακτικών λύσεων, συμπεριλαμβανομένων των οιονδήποτε τροποποιήσεων ή μέτρων περιορισμού των επιπτώσεων,

>Αρχικό κείμενο>

(στ) οποιουσδήποτε εναλλακτικούς τρόπους για την επίτευξη των στόχων του σχεδίου ή προγράμματος, οι οποίοι έχουν εξετασθεί κατά την εκπόνηση του, (όπως εναλλακτικούς τύπους εκτέλεσης ή εναλλακτικές θέσεις για εκτέλεση) και τους λόγους για τους οποίους δεν εγκρίθηκαν οι εν λόγω εναλλακτικές λύσεις[semigr ]

>Κείμενο μετά την ψηφοφορία στο ΕΚ>

(στ) οποιουσδήποτε εναλλακτικούς τρόπους για την επίτευξη των στόχων του σχεδίου ή προγράμματος,

συμπεριλαμβανομένης της περιγραφής των «ελάχιστων δράσεων» και των καλύτερων πρακτικών περιβαλλοντικών επιλογών καθώς και τους λόγους για τους οποίους δεν εγκρίθηκαν οι εν λόγω εναλλακτικές λύσεις λαμβάνοντας υπόψη τις συνέπειες στο περιβάλλον[semigr ]

>Αρχικό κείμενο>

(ζ) τα προβλεπόμενα μέτρα για την πρόληψη, τον περιορισμό και, όπου είναι δυνατόν, την εξουδετέρωση οποιωνδήποτε σημαντικών δυσμενών επιπτώσεων στο περιβάλλον από την εφαρμογή του σχεδίου ή προγράμματος[semigr ]

>Κείμενο μετά την ψηφοφορία στο ΕΚ>

(ζ) τα προβλεπόμενα μέτρα για την πρόληψη, τον περιορισμό και

όσο το δυνατόν πληρέστερα, την εξουδετέρωση οποιωνδήποτε σημαντικών δυσμενών επιπτώσεων στο περιβάλλον από την εφαρμογή του σχεδίου ή προγράμματος[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

(ζα) τους διακανονισμούς για τον έλεγχο των επιπτώσεων της δράσης στο περιβάλλον, συμπεριλαμβανομένης της αποτελεσματικότητας ή μη των οιωνδήποτε μέτρων περιορισμού των επιπτώσεων, και τους διακανονισμούς για τη λήψη επανορθωτικής δράσης όπου αυτό καθίσταται απαραίτητο[semigr ]

>Αρχικό κείμενο>

(η) οποιεσδήποτε δυσκολίες (όπως τεχνικές ατέλειες ή έλλειψη τεχνογνωσίας) που ανέκυψαν κατά τη συγκέντρωση των απαιτουμένων πληροφοριών.

>Κείμενο μετά την ψηφοφορία στο ΕΚ>

(η) οποιεσδήποτε δυσκολίες (όπως τεχνικές ατέλειες ή έλλειψη τεχνογνωσίας) που ανέκυψαν κατά τη συγκέντρωση των απαιτουμένων πληροφοριών.

>Αρχικό κείμενο>

>Κείμενο μετά την ψηφοφορία στο ΕΚ>

(ηα) μελέτη όπου θα επεξηγείται το πώς έγινε η εκτίμηση.

Νομοθετικό ψήφισμα σχετικά με την πρόταση οδηγίας του Συμβουλίου που αφορά την εκτίμηση των επιπτώσεων ορισμένων σχεδίων και προγραμμάτων στο περιβάλλον (COM(96)0511 - C4-0191/97 - 96/0304(SYN))(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(96)0511 - 96/0304(SYN)) ((ΕΕ C 129 της 25.4.1997, σελ. 14.)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 189 Γ και το άρθρο 130 Σ της Συνθήκης ΕΚ (C4-0191/97),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Περιβάλλοντος, Δημόσιας Υγείας και Προστασίας των Καταναλωτών και τις γνωμοδοτήσεις της Επιτροπής Προϋπολογισμών, της Επιτροπής Οικονομικής, Νομισματικής και Βιομηχανικής Πολιτικής, της Επιτροπής Έρευνας, Τεχνολογικής Ανάπτυξης και Ενέργειας καθώς και της Επιτροπής Πολιτισμού, Νεότητας, Παιδείας και Μέσων Ενημέρωσης (A4-0245/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί το Συμβούλιο να συμπεριλάβει στην κοινή θέση που θα καθορίσει σύμφωνα με το άρθρο 189 Γ, σημείο α), της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

3. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.